Ֆատմիրե Ալուշի

Ֆատմիրե Ալուշի (ալբ․՝ Fatmire Alushi, ապրիլի 1, 1988(1988-04-01), Istog, Istok Municipality, Peja District, Կոսովո), ալբանական ծագմամբ նախկին գերմանացի ֆուտբոլիստուհի։ Աշխարհի չեմպիոն (2007), Եվրոպայի կրկնակի չեմպիոն (2009 և 2013), ամառային Օլիմպիական խաղերի բրոնզե մեդալակիր (2008)։


== Վաղ տարիներ ==
Ֆատմիրե Բայրամայը ծնվել է 1988 թվականի ապրիլի 1-ին Հարավսլավիայի Իստոկ քաղաքում (այժմ՝ Կոսովոյի Հանրապետություն)՝ Կոսովոյի ալբանացիների ընտանիքում։ Ֆատմիրեի ծնողները՝ Իսմեթ և Գանիմեթ Բայրամայները, որոշել են արտագաղթել երկրից։ 1993 թվականին նրանք ընտանիքով տեղափոխվել են Գերմանիա։


== Կարիերա ==


=== Ակումբային ===
Ֆատմիրե Բայրամայը կարիերան սկսել է «Գիզենկիրհեն» թիմում։ 1997-ից մինչև 2004-ը նա խաղացել է «Մենհենգլադբահ»ում, մինչև «Դույսբուրգ 2001» ֆուտբոլային ակումբ տեղափոխվելը ։ Բայրամայը առաջնությունում նորամուտը նշել է 2004 թվականի սեպտեմբերին և անմիջապես դարձել է հիմնական կազմի խաղացող։ «Դույսբուրգ»-ի կազմում հանդես գալու ընթացքում մարզուհին թիմի հետ նվաճել է ՈՒԵՖԱ-ի գավաթակրի (2008/09), Գերմանիայի առաջնության քառակի արծաթե (2004/05, 2005/06, 2006/07, 2007/08) և Գերմանիայի գավաթակրի (2008/09) տիտղոսները։
Հինգ մրցաշրջանից հետո Ֆատմիրեն Դույսբուրգից տեղափոխվեց Պոտսդամի «Տուրբինե» ֆուտբոլային ակումբ, որի կազմում նվաճեց Չեմպիոնների լիգայի գավաթը 2009/10 մրցաշրջանում, ինչպես նաև երկու անգամ դարձավ Գերմանիայի չեմպիոն (2009/10, 2010/11): 2012 թվականին ընդգրկվել է «Ֆրանկֆուրտ» թիմի կազմում։ Այս տրանսֆերն ամենաթանկն է կանանց Բունդեսլիգայի պատմության մեջ։ 2014 թվականին տեղափոխվել է ֆրանսիական «Պարի Սեն-Ժերմեն» ֆուտբոլային ակումբ։
2017 թվականի փետրվարի 28-ին հայտարարել է պրոֆեսիոնալ կարիերան ավարտելու մասին։


=== Հավաքականում ===
2003 թվականից հանդես է եկել Գերմանիայի պատանեկան և երիտասարդական հավաքականներում։ 2005 թվականի հոկտեմբերի 20-ին ազգային հավաքականի կազմում դեբյուտը նշեց Շոտլանդիայի դեմ խաղում։ 2007 թվականի հուլիսի 29-ին Դանիայի հավաքականի դարպասին խփեց առաջին գոլը։ Հավաքականի կազմում դարձել է աշխարհի չեմպիոն (2007), Եվրոպայի կրկնակի չեմպիոն (2009, 2013), ամառային Օլիմպիական խաղերի բրոնզե մեդալակիր (2008) և Ալգարվեի գավաթակիր (2014)։


== Անձնական կյանք ==
2007 թվականից հարաբերություններ է ունեցել ալբանացի դերասան Էշրեֆ Դուրմիշիի հետ։ 2011 թվականի հունիսին սկսել է հանդիպել ալբանացի ֆուտբոլիստ Էնիս Ալուշիի հետ։ Զույգը ամուսնացել է 2013 թվականի դեկտեմբերին, Ֆատմիրե Բայրամայը վերցրել է ամուսնու՝ Ալուշի ազգանունը։ Հղիության պատճառով Կանադայում բաց է թողել աշխարհի առաջնությունը։


== Ձեռքբերումներ ==


=== Ակումբային ===


==== «Դեյսբուրգ 2001» ====
ՈՒԵՖԱ-ի գավաթի հաղթող (1) 2008/09
Գերմանիայի առաջնության արծաթե մրցանակակիր (4) 2004/05, 2005/06, 2006/07, 2007/08
Գերմանիայի գավաթի հաղթող (1) 2008/09, ֆինալիստ (1) 2006/07


==== «Տուրբինե» ====
ՈՒԵՖԱ-ի Չեմպիոնների լիգայի հաղթող (1) 2009/10, ֆինալիստ (1) 2010/11
Գերմանիայի առաջնության հաղթող (2) 2009/10, 2010/11


==== «Ֆրանկֆուրտ» ====
ՈՒԵՖԱ-ի Չեմպիոնների լիգայի ֆինալիստ (1) 2011/12
Գերմանիայի գավաթի ֆինալիստ (1) 2011/12


=== Հավաքականում ===
Աշխարհի առաջնության հաղթող (1) 2007
Եվրոպայի առաջնության հաղթող (2) 2009, 2013
Օլիմպական խաղերի բրոնզե մրցանակակիր (1) 2008
Ալգարվեի գավաթի հաղթող (1) 2014
Եվրոպայի մինչև 19 տարեկանների առաջնության հաղթող (1) 2006


=== Անհատական ===
Արծաթե դափնու տերև
ՖԻՖԱ Ոսկե գնդակ - երրորդ տեղ (2010)


== Ծանոթագրություններ ==


== Արտաքին հղումներ ==
Պաշտոնական կայք
Վիճակագրություն FIFA-ի կայքում(անգլ.)
Ֆատմիրե Ալուշիի էջը UEFA-ի կայքում Archived 2019-08-03 at the Wayback Machine.
Ֆատմիրե Ալուշիի էջը Գերմանական ֆուտբոլային միության կայքում